கிளிநொச்சி கல்வி வலயத்தில் உள்ள சென்திரேசா பெண் கல்லூரியில் மாணவர்களின் பயன்பாட்டில் உள்ள ஒரேயோரு நீர்த்தாங்கியில் வெடிப்பு ஏற்பட்டு கடந்து ஆறு மாதங்களாக நீர் வெளியேறிக்கொண்டிருக்கின்றது. தொடர்ந்தும் நீர் வெளியேறிக்கொண்டிருப்பதனால் ஒரு நாளைக்கு இரண்டு தடவைகளுக்கு மேல் நீர் நிரப்ப வேண்டிய நிலை ஏற்படுகிறது. இதனைச் சுட்டிக்காட்டியுள்ள பாடசாலை சமூகம் உயரதிகாரிகள் மற்றும் மக்கள் பிரநிதிகளின் கவனத்திற்கு கொண்டு சென்ற போதும் அவர்கள் இதுவரை எவ்வித நடவடிக்கையும் மேற்கொள்ளவில்லை என கவலை தெரிவித்துள்ளனர்.